OpenLLM-France/wikimedia huggingface dataset:
# Baldrs draumar

Baldrs draumar (Baldurren ametsak) edo Vegtamskviða (Vegtamen balada), AM 748 I 4to eskuizkribuan kontserbatua izan zen olerki eddatar bat da. Baldurren heriotzaren mitoaren istorioari buruzko informazioa ematen du, eta Gylfaginningen aurkitzen diren datuekin bat dator.
Baldurrek amesgaiztoak izan dituela kontatzen du, bere heriotza propioari buruz amets eginez. Amets hauen esanahia interpretatzeko, Odin zaldiz joaten da Helheimeraino, Vegtam (Bidera ohitutakoa) izeneko noraezean dabilen bidaiari bat dela esanez, hortik baladaren izena. Helheimen, Odin/Vegtamek, völva baten hilobia aurkitu eta berpiztu egiten du. Völvarekin hitz egiten du, eta, honek, Baldurren heriotzari buruz hitz egiten dio. Azkenean, Odinek, bere nortasuna agerian uzten duen galdera bat egiten dio, eta völvak, itzulera bidea hartzeko esaten dio.
Eddatako olerkien artean, hau da olerkirik laburrenetako bat eta soilik, hamalau fornyrðislag ahapaldiz osatua dago. Beranduagoko paperean eginiko beste eskuizkribu batzuk, beste bost ahapaldi gehiago dituzte, hauei buruz, goizagoko jatorria dutela uste delarik. Sophus Bugge filologo norvegiarrak, Hrafnagaldur Óðins idatzi zuen pertsona berak idatzi zituenaren hipotesia proposatzen du.

## Kanpo estekak

* (Gaztelaniaz)Baldrs Draumar
* Datuak: Q804775
* Multimedia: Baldrs draumar / Q804775
# Baldringen

Baldringen Alemaniako udalerria da. Renania-Palatinatua estatuan kokatuta dago, [[Treveris-Saarburg (barrutia)|Treveris-Saarburg]] barrutian. 2014an 271 biztanle zituen 1,76 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q569776
* Multimedia: Baldringen / Q569776
# Balduin I.a Konstantinoplakoa

Balduin I.a Konstantinoplakoa (Valenciennes, 1172ko uztaila - Veliko Tarnovo, 1205) Konstantinoplako lehen enperadore latindarra izan zen 1204-1205 bitartean, eta Flandriako kondea 1194-1205 bitartean, Balduin IX.a izenarekin. Balduin V.a Hainautekoaren eta Margarita I.a Flandriakoaren semea zen. Laugarren Gurutzadan hartu zuen parte. Hadrianopolisko guduan (1205eko apirilak 14) bulgariarrek preso hartu eta hilarazi zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/04/02 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q298896
* Multimedia: Baldwin I of Constantinople / Q298896
# Balduin III.a Jerusalemgoa

Balduin III.a Jerusalemgoa (Jerusalem, c. 1130 – Beirut, 1163ko otsailaren 10a) Jerusalemgo erregea izan zen. Balduin II.aren biloba, Bigarren Gurutzadan hartu zuen parte. Melisenda amarekin liskarretan aritu zenez, Bizantziar Inperioaren laguntza behar izan zen. Nur al-Din Mahmudekin borrokan ibili zen.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q146465
* Multimedia: Baldwin III of Jerusalem / Q146465
# Baldr

Baldr —baita Balder edo Baldur— Eskandinaviar mitologiako jainkoa. Odin jainko nagusiaren eta Friggen bigarren semea izan zen. Ontasunaren, barkamenaren eta argiaren sinboloa da. Haren heriotzak munduaren zorigaitza adierazten du. Baldrren amak apustua jarri zion bizia zuen guztiari ezetz inola haren semerik hil, baina Lokik, gaizkiaren jeinuak, aurkitu egin zuen hiltzeko modua. Hoder, Baldren anaia itsua, mihura adar batez hura jotzera bultzatu zuen, eta Baldr berehala hil zen. Gero, Lokik Baldrren piztuera eragotzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q131658
* Multimedia: Baldr / Q131658
# Ballyroan (Laois konderria)

Ballyroan (irlanderaz: Baile Átha an Róine) Irlandako udalerri bat da, Laois konderrian dagoena.

## Kanpo estekak

* Datuak: Q2083723
* Multimedia: Ballyroan, County Laois / Q2083723
# Ballyoughter (Wexford konderria)

Ballyoughter Irlandako herri txiki bat da, Wexford konderrian dagoena. Gorey udalerritik 5 miliatara dago.

## Kanpo estekak

* Datuak: Q4852270
# Ballyroan (Dublin konderria)

Ballyroan (irlanderaz: Baile Uí Ruáin) Irlandako Hego Dublingo konderrian dagoen udalerri bat da. Rathfarnham auzunearen barnean. Dublingo mendien oinetan dago, Ballyboden udalerria, Butterfield, Knocklyon, Old Orchard eta Scholarstown auzuneen artean.

## Kanpo estekak

* Datuak: Q3775958
# Ballyporeen

Ballyporeen (irlanderaz Béal Átha Póirín) Irlandako hegoaldeko Tipperary konderriaren hegoaldean dagoen udalerria da. Galtee-Vee haranean eta Duag ibaiaren ertzean dago. Mitchelstown eta Cahir udalerriak elkarlotzen dituen R665 errepidean, bakoitzetik 12 eta 21 kilometrora. M8 autobidearen 12. irteera 11 kilometro ingurura dago. Iparraldean Galtee mendiak eta hegoaldean Knockmealdown mendiak ditu.
Ballyporeen GAA izeneko joko gaelikotako taldea du.

## Kanpo estekak

* Datuak: Q789483
* Multimedia: Ballyporeen / Q789483
# Ballyphehane

Ballyphehane, irlanderaz: Baile Féithéan, Irlandako Cork hiriko auzo bat da.

## Kanpo estekak

* Datuak: Q4852272
# Ballyragget

Ballyragget (irlanderaz: Béal Átha Ragad) Irlandako udalerri bat da, Kilkenny konderrian dagoena. 2006ko erroldaren arabera 1.451 biztanle zituen.

## Kanpo estekak

* Datuak: Q2119844
* Multimedia: Ballyragget / Q2119844
# Ballynure

Ballynure (irlanderaz Baile an Iúir) Ipar Irlandako Antrim konderrian dagoen kostaldeko udalerri bat da, Ulster probintzian. 2001ean 677 biztanle zituen.
Belfast eta Larne hirien arteko A8 errepidean dago.

## Iruditegia

* Presbiteriar eliza eta aretoa.
* Kalea.
* Iragarkia.

## Kanpo estekak

* Datuak: Q1373371
* Multimedia: Ballynure / Q1373371
# Ballyogan

Ballyogan (irlanderaz: Baile Uí Ógáin) Irlandako Dublin hiriburuaren hegoaldeko auzune bat da, Dun Laoghaire-Rathdowneko konderrian. Dublin hiriburuaren erdigunetik 12 kilometrora dago. Mendebaldean Stepaside auzunea du. mendebaldean Sandyford, ekialdean M50 autobidea eta Leopardstown auzunea eta hegoaldean berriz Carrickmines auzunea.

## Kanpo estekak

* Datuak: Q4076793
* Multimedia: Ballyogan / Q4076793
# Ballyrashane

Ballyrashane (irlanderaz: Baile Ráth Seain) Ipar Irlandako udalerri bat da, Derry konderrian dagoena.

## Kanpo estekak

* Datuak: Q574848
* Multimedia: Ballyrashane / Q574848
# Ballynoe (Down konderria)

Ballynoe (irlanderaz: An Baile Núa) Ipar Irlandako lur eremu eta kokaleku txiki bat da, Down konderrian dagoena. Downpatrick hiriaren hegoaldean dago.

## Kanpo estekak

* Datuak: Q3312041
* Multimedia: Ballynoe / Q3312041
# Barahonaita-(Fe)

Barahonaita-(Fe) fosfato motako minerala da.

## Ezaugarriak

Barahonaita-(Fe) fosfato mineralaren formula kimikoa hau da: ${\ce {(Ca,Cu,Na,Fe^{3+},Al)12Fe^{3+}2(AsO4)8(OH,Cl)x * nH2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Barahonaite-(Fe): Mineral information, data and localities.» www.mindat.org (Noiz kontsultatua: 12-05-2019).
# Barailezur

Barailezurra animalia Gnathostomata guztiek duten barailaren beheko hezurra da, ahoaren beheko osagaia —eta, eskuarki, higigarria dena— goiko masailezurrarekin kontrajarria.
Barailezurra da garezurreko hezur mugikor bakarra, garezurreko hezur tenporalekin artikulazioak partekatzen dituena. Barailezurrean beheko hortzak daude (horien sakonera prozesu albeolarrak mugatzen du). Muskulu asko hezurrari lotzen zaizkio, eta hezurrak nerbioak (batzuek hortzak ukitzen dituzte) eta odol-hodiak ere baditu. Besteak beste, barailezurra funtsezkoa da elikagaiak murtxikatzeko.
Neolitoan nekazaritza etorri zenez (K.a. 10.000 k.a.), giza barailezurra txikiago bihurtu zen. Aurpegiko eskeletoko hezurrik indartsuena den arren, adinean zehar barailezurrak deformatzeko joera du; hausturen mende ere badago. Kirurgiari esker, barailezurraren zatiak (edo osoa) eta birsortze-metodoak egin daitezke.

## Kanpo estekak

* Datuak: Q16370
* Multimedia: Mandibles / Q16370
# Baraigne

Baraigne (okzitanieraz Baranha, frantsesez eta ofizialki: Baraigne) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q173742
* Multimedia: Baraigne / Q173742
# Barainka

Barainka (herri hizkeran Barinke) Ispasterko auzoa da.

## Toponimia

Toponimoa aspalditik dokumentatu egin da. Euskal deitura ere bada.
"Barainka" toponimoak, Augustin Zubikarairen ustez, "iru leku edota elorri beltza dagoen tokia" esan nahiko luke.

## Geografia

Barainka auzoa Eara doan errepideak egiten duen mendi-lepoaren inguruan dago.
"Barainka kofradia" izeneko egiturak etxe hauek hartzen ditu: Madarieta (Mata), Madarieta Etxebarri, Belaustegi, Zabala, Barainka Gojeaskoa (Nañone), Barainka, Olabe, Barainka Ansonea, Bengoetxea, Irazegi Goenengoa, Irazegi Erdikoa, Irazegi Beaskoa, Arrizubieta, Balzola (Jaunene).
Auzoa karst egitura geologiko batean kokatua dago, leize eta haitzulo ugarirekin. Oraindik egitura hidrografikoa zehazteke dago, baina tontorrean kokatua egonik, seguru aski auzoaren mendebaldeko kobazuloak ura Eako itsasadarrera isurtzen dute Argin errekatik, eta ekialdekoak berriz Lea ibarrera, Galarregi-Iñubija-Urgitxi lurpeko sistemaren bidez.

## Demografia eta biztanleria

2008ko urtarrilaren 1eko erroldaren arabera, auzoak 22 biztanle zituen.
Barainkako biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 28 | 25 | 25 | 25 | 23 | 25 | 25 | 24 | 22 |

## Iruditegia

Barainkako ikuspegia Soloaran auzotik, eta baserri batzuk.

## Bestelako jakingarriak

Kobeaga izeneko parajeko haitzuloetan Mesolito eta Neolito aroetako bizitegiak identifikatu dira.
1980 urtean, ETAk atentatu bat burutu zuen Barainka auzoan: materiala Kobeagan ezkutatu zuten, eta ekintza errepidean burutu zuten. Ondorioz, zazpi pertsona hilik gertatu ziren.

## Erreferentziak

* ↑ «Barainka - Lekuak - EODA» www.euskaltzaindia.eus (Noiz kontsultatua: 2022-04-06).
* 1 2 1914-, Zubikarai, Augustin,. (1987). Ipazter. J. Fernandez Egiguren PMC 33157357. (Noiz kontsultatua: 2022-03-29).
* ↑ (Gaztelaniaz) «Asteroko kronikie» actualid-ades.blogspot.com (Noiz kontsultatua: 2022-03-29).
* ↑ «Kobeaga-II. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2022-03-29).

## Ikus, gainera

* Ispaster

## Kanpo estekak

* Datuak: Q12254760
* Multimedia: Barainka / Q12254760
# Barahir Gondorrekoa

Barahir Gondorrekoa, Tolkienen legendariumean eta bere eleberririk ospetsuena den Eraztunen Jaunaren eranskinetan, Gondorreko Seneskal Erregeordeen artean, zortzigarrena izan zen. Eguzkiaren Hirugarren Aroa, Eguzkiaren Hirugarren Aroko 2290ean jaio zen, eta aurreko seneskala izan zen Hador Gondorrekoaren semea zen.
Barahir, Zaintzapeko Bakea deritzon garaian gobernatu zuen Gondorreko zortzigarren Seneskal Erregeordea da. Bere aitaren oinordekoa izan zen Eguzkiaren Hirugarren Aroko 2395. urtean, eta 17 urtez gobernatu zuen, 2412 arte. Bere oinordekoa, bere seme Dior Gondorrekoa izan zen.

## Kanpo estekak

* Datuak: Q3634502
# Barahonaita-(Al)

Barahonaita-(Al) fosfato motako minerala da.

## Ezaugarriak

Barahonaita-(Al) fosfato mineralaren formula kimikoa hau da: ${\ce {(Ca,Cu,Na,Fe^{3+},Al)12Al2(AsO4)8(OH,Cl)x * nH2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Barahonaite-(Al): Mineral information, data and localities.» www.mindat.org (Noiz kontsultatua: 12-05-2019).
# Barahona probintzia

Barahona probintzia (gaztelaniaz: Provincia de Barahona) Dominikar Errepublikako probintzia bat da. 1.739,38 km²ko azalera du eta 2014ko estimazioen arabera 232.818 biztanle zituen. Hiriburua Santa Cruz de Barahona da.

## Kanpo estekak

* Datuak: Q1137551
* Multimedia: Barahona Province / Q1137551
# Basahatearen kumulua

Basahatearen kumulua (edo Messier 11, edo M11 edo NGC 6705) Scutum konstelazioko kumulu ireki bat da. Haren itxurazko magnitudea V bandan 6,32 da (iragazki urdina). Gottfried Kirchek aurkitu zuen 1681ean, eta Charles Messierrek bere katalogoan sartu zuen 1764an.
Kumulu ireki ezagun trinkoenetako eta aberatsenetako bat da: 2.900 izar inguru ditu. Uste da 220 milioi urte inguru dituela. Izar bero urdin eta zuriz osatuta dago, baina baditu horixkak eta laranjak ere.
29,49 km/s-ko abiadura erradiala du; beraz, Lurretik urruntzen ari da 160 km/h-ko abiaduran. Abiadura hori Esne Bidearen gunearen inguruan duen higidura orbitalaren eta Eguzkiaren eta Lurraren berezko abiaduren konbinazioaren ondorioz gertatzen da.

## Kanpo estekak

* Messier 11 - SEDS Messier (ingelesez)
* Astronomy Picture of the Day (ingelesez)
* M11ren datu astronomikoak eta bibliografia
* Basahatearen kumulua ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q11294
* Multimedia: Wild Duck Cluster / Q11294
# Basailu

Basailu, erregimen feudalean, zerbitzu batzuen truke jaun baten babespean jartzen zen gizabanako askea izan zen.. Jaunarekiko leial izan beharra zuen eta zergak ordaindu behar zizkion. Nahiz eta batzuetan nahasi, basailua eta jopua ez ziren parekoak; izan ere, jopua ez zen askea, eta erabat jabearen mende zegoen.
Basailuak jaunari leialtasuna eta laguntza (batez ere militarra) (auxilium et consilium) zin egitearen truke, jaunak lur-sailen bat -feudoa- eman ohi zion. Kontratu sinalagmatiko hori gauzatzeko omenaldiaren erritua egiten zuten. Inmixtio manum eta osculum eta gero, jaunak inbestidura-ekitaldia egiten zuen. Jaunaren eta basailuaren arteko harreman horiek gizarte osora zabaltzen ziren, piramide soziala sortuz. Erregearen basailuak ziren gorenekoak: "basailu handi" edo "koroaren basailu" izenekoak.
Behe Erdi Aroan sistema krisialdian sartu zen, batez ere, erregeek imperator in regno suo ("enperadorea bere erresuman") aldarrikatu zutenean beren burua. Burgesiaren sorrerak eta goi eta behe nobleziaren arteko ezberdintasunek ere izan zuten zerikusia krisialdi horretan.

## Erreferentziak

* 1 2 Harluxet Hiztegi Entziklopedikoa. Basailu. .
* ↑ Lur entziklopedietatik hartua.
* ↑ Harluxet Hiztegi Entziklopedikoa. Jopu. .
* ↑ F. L. Ganshof, "Benefice and Vassalage in the Age of Charlemagne" Cambridge Historical Journal 6.2 (1939:147-75).

## Kanpo estekak

* Datuak: Q223266
# Basajaun haitza

Basajaun haitza Aiako paraje baten izena da, baso misto batez estalitako malda malkartsu bat. Bertan leize bat dago, antza basajaunen bizitokia bertako jendearen arabera. Lekua Aiako Iturriotz bentatik nahiko gertu kokatua dago, Etxetaballa auzo aldera.
Hala ere, ez da jaso orain arte bertako basajaunei buruzko kontakizun edo elezaharrik, nahiz eta hemendik gertu kokatu zuen Juan Venancio Arakistainek 1882an argitaratutako «El Baso-Jaun de Etumeta» eleberria, Aizarnako Etumetaren inguruan hain zuzen.
Onintza, Mendo, Mari, Kattalin, Orduño, Peru, Artza-Torre, Mañu Aztia eta beste hainbat pertsonaiaren bizipenak kontatzen dira eleberri honetan, Gertuko Aizarnako Etumetako Basajaun protagonistaren inguruan. Maitasun eta gorroto istorioa biziko dute guztiek eta, bide batez, Gipuzkoako historiaren pasarte garrantzitsuak ukituko dituzte: Beotibarko gudua, Ahaide Nagusien arteko hika-mikak, hiribilduen sorrera...
Basajaun haitzaren kasuan, istorio zaharrak galdurik, toponimiak soilik ematen digu izaki mitologikoen berri, baina bai baieztatzen digu mitoaren zabalkundea paraje hauetan, eta argitzen digu Arakistainek bazuela oinarri bat bertako mitologian eta sinismenetan bere eleberria idazterako.

## Ikus, gainera

* Basajaun

## Kanpo estekak

* Datuak: Q12254813
# Basahuntz

Basahuntza Capra generoko hainbat espeziek duten izena da, ahuntzaren antza dutenak baina mendian aske bizi direnak:
* Basahuntza: Capra aegagrus. Ahuntz etxekotuaren arbasoa.
* Alpeetako basahuntza: Capra ibex.
* Etiopiako basahuntza edo Abisiniako basahuntza: Capra walie.
* Nubiako basahuntza: Capra nubiana.
* Pirinioetako basahuntza: Capra pyrenaica.
* Siberiako basahuntza: Capra sibirica edo Ibex sibirica.
Euskaraz, basahuntza soilik erabiltzen denean, Pirinioetako basahuntza (Capra pyrenaica) izendatzeko erabili ohi da gaur egun, bertako espeziea delako (zelako).
# Basahuntz (Capra aegagrus)

Basahuntza (izen zientifikoa: Capra aegagrus) Capra generoaren espezie hedatuena da, Europan, Asia Txikian, Ekialde Hurbilean eta erdialdeko Asian bizi dena. Etxekoturiko ahuntzaren arbasoa da.

## Azpiespezieak

* Capra aegagrus aegagrus
* Capra aegagrus blythi
* Capra aegagrus chialtanensis
* Capra aegagrus cretica
* Capra aegagrus hircus (ahuntza)
* Capra aegagrus turcmenica
* Capra aegagrus pictus

## Kanpo estekak

* Datuak: Q178228
* Multimedia: Capra aegagrus / Q178228
* Espezieak: Capra aegagrus
# Basajaun Etxearen leizea (Lantz)

Basajaun Etxearen leizea Lantzen dagoen erreserba naturala da. Biosferaren Natur Erreserba 1998ko uztailaren 6tik, Nafarroako Natur Erreserba txikiena da, 425 hektarearekin. Aierdi mendiaren iparraldeko hegalean dago, Txorrostarriko erreka aldera, Lanz udalerrian. Nafarroako Katalogo Espeleologikoan Aierdi III izenarekin erregistratuta dago.

## Deskribapena

Haitzuloaren ahoa, burdin hesi batez itxia, txikia da, eta bi mailatan 425 metro inguruko garapena duen galeria-sare konplexu bati ematen dio bide; barrualdean, ur-korronte bat isurtzen da, kanporako irteeran hainbat herritako edateko ura hornitzeko aprobetxatzen dena. Haitzuloaren barruan, aragonitoak nabarmentzen dira.

## Historia

Barrunbe horren barruan, Foru Erkidegoko kobre aztarnategi garrantzitsuenetako bat dago. Bere barrutik erromatarrek urrea, kobrea eta beste mineral batzuk atera zituzten I. mendetik. Kanpoko urak haitz-zain horien bidez iragazteak kolore berde, urdinxka, okre eta gorriko kristal eta aragoixkak ugaritzea dakar. Bere formazio ederrak zirela eta, XX. mendeko laurogeiko hamarkadan modu basatian espoliatu zuten. Hori zela eta, Nafarroako Diputazioak haitzuloa itxi zuen.

## Mitologia

Haranean leizuloa Basajaunaren Etxea gisa ezagutzen da.

## Erreferentziak

* ↑ 6/1987 Foru-legea.
* ↑ http://www.enciclopedianavarra.com/?page_id=5144
* ↑ https://www.sakon.es/2019/06/cueva-de-aierdi-iii-ayerdi-ii-o-cueva.html

## Kanpo estekak

* (Gaztelaniaz):Sakon Espeleologia Taldea.
* Datuak: Q121462066
# Battle udalerria, Ida konderria (Iowa)

Battle udalerria Ameriketako Estatu Batuetako Iowa estatuko udalerri bat da, Ida konderrian. Azken zentsuaren arabera 181 biztanle zituen.

## Ekonomia

2020ko zentsuaren arabera, Battle udalerriak 128 etxebizitza zeuden. Per capita diru-sarrerak 23.653 estatubatuar dolar ziren.

## Kanpo estekak

* Datuak: Q10738374
# Battlefield (Glasgow)

Battlefield, eskozieraz: Battilfield, Eskoziako Glasgow hiriko barruti bat da.

## Kanpo estekak

* Datuak: Q4873096
* Multimedia: Battlefield, Glasgow / Q4873096
# Battle of the Bulge

Battle of the Bulge (euskaraz Ardenetako Gudua), 1965eko Ken Annakin ingeles zinema zuzendariaren gerra film bat da. Bigarren Mundu Gerraren amaieraldera jazotako Ardenetako Guduan oinarritua dago. Henry Fonda, Robert Shaw, Telly Savalas, Robert Ryan, Dana Andrews eta Charles Bronson aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1944ko abendua, Bigarren Mundu Gerra, Europako Mendebaldeko frontea. Normandiako Lehorreratzearen ondoren, soldadu aliatu gehienek alemaniar armada garaitzear dutelako ustea dute, baina alemaniar soldaduak ez daude uste horrekin ados eta amorruz biziz beren azken aliatuen aurkako kontraeraso handia burutuko dute: Ardenetako Gudua da.

## Aktoreak

* Henry Fonda: Daniel Kiley teniente kolonela
* Robert Shaw: Martin Hessler kolonela
* Robert Ryan: Grey jenerala
* Dana Andrews: Pritchard kolonela
* George Montgomery: Duquesne sarjentua
* Ty Hardin: Schumacher tenientea
* Pier Angeli: Louise
* Barbara Werle: Elena
* Charles Bronson: Wolenski maiorra
* Hans Christian Blech: Conrad
* Werner Peters: Kohler jenerala
* James MacArthur: Weaver tenientea
* Karl-Otto Alberty: Von Diepel maiorra
* Telly Savalas: Guffy sarjentua
* Steve Rowland: Eddy
* Robert Woods: Joe
* Charles Stalmaker: Burke maiorra
* Robert Rietti: Offeko ahotsa

## Kanpo estekak

* IMDBko fitxa irakurgai (Ingelesez)
* Datuak: Q700682
* Multimedia: Battle of the Bulge (1965 film) / Q700682
# Battlefield Earth

Battlefield Earth edota Battlefield Earth: A Saga of the Year 3000 (euskaraz Gudulekua Lurra edota Gudulekua Lurra: 3000. Urteko Saga Bat) Roger Christian ingeles zinema zuzendariak zuzendutako zientzia-fikziozko film bat da. L. Ron Hubbard estatubatuar idazlearen 1982ko izenburu berdineko eleberrian oinarritua dago. John Travolta, Barry Pepper, Forest Whitaker, Kim Coates, Richard Tyson eta Sabine Karsenti aktoreek antzeztu zuten.
Filmak jorratutako gaiak hautsak harrotu zituen, L. Ron Hubbardek ospea badu, Zientologiaren sortzailea delako baita, batzuentzat erlijioa eta besteentzat sekta bat denaren kontakizun polemikoetan oinarritua dago. Gainera, John Travolta protagonista bera 1975. urteaz geroztik Zientiologiaren jarraizailea da.
Dena dela, maiz 2000. urteko nahiz 2000eko hamarkadako film txarrenen sailkapenetan agertu ohi da.

## Argumentua

Oharra: Atal honek istorio osoa edo amaiera argitzen du.
3000. urtea, Lurra. Jada ez dira hiri eta herrialdeak existitzen, planeta sarraskitua dago eta gizakiak desagertzear. Duela mila urtetik honata, Psychlo estralurtar arraza zitalak lurtarren defentsak suntsitu eta gizakiak eskalbizatu ditu. Psychlotarren Lurreko buruzagi nagusienetako bat Terl (John Travolta) segurtasun buruzagia da, etorkizunean beste galaxiak konkistatuko dituela sisnistuarazita dagoen estralurtar buruargia. Jonni Goodboy Tyler (Barry Pepper) gaztea gizateriaren azken itxaropena da, baina estralurtarrek atzeman eta meatzetan lanean ipiniko dute. Meatzetan ordurarte ezagutzen ez zituen leku eta gauzetaz ohartuko da.

## Aktoreak

* John Travolta: Terl
* Barry Pepper: Jonnie Goodboy Tyler
* Forest Whitaker: Ker
* Kim Coates: Carlo
* Sabine Karsenti: Chrissy
* Richard Tyson: Robert Azeria
* Kelly Preston: Chirk
* Michael MacRae: Zete barrutiko arduraduna
* Shaun Austin-Olsen: Planetship Numph
* Tim Post: Planetshipen laguntzailea
* Michael Byrne: Parson staffer
* Christian Tessier: Mickey
* Sylvain Landry: Sammy
* Earl Pastko: Tabernaria

## Kanpo estekak

* IMDBko fitxa irakurgai (Ingelesez)
* Datuak: Q811023
* Multimedia: Battlefield Earth / Q811023
# Battlefield (Missouri)

Battlefield Missourieko hiri bat da. Greene konderrian kokatua dago. 2010ean 5.590 biztanle zituen, 6,46 kilometro koadrotan banatuta.

## Ikus, gainera

* Greene konderria

## Kanpo estekak

* Datuak: Q966858